Frá Hengilshlaupinu í fyrra.facebook / skjáskot Hengils Ultra hlaupinu hefur verið frestað þar til í kvöld vegna veðurs . Hlaupið átti að hefjast í gærkvöldi en því var frestað þar til klukkan átta í kvöld . Einar Bárðarson , einn skipuleggjenda hlaupsins , skrifar þetta í færslu á Facebook síðu sinni . Hengill Ultra er lengsta utanvegahlaup á Íslandi og er nú haldið áttunda árið í röð . Hlaupið er frá Skyrgerðinni í Hveragerði , upp Reykjadal að Ölkelduhnjúki og í kring um hann . Þá heldur hluti hóps áfram inn að Hengli og niður Sleggjubeinsskarð . Í tilkynningu frá Einari segir að rigning síðasta sólarhring hafi verið of mikil og hafi ákvörðunin um að fresta hlaupinu því verið tekin af öryggisástæðum . Þá verði öryggi keppenda að vera í fyrirrúmi .